**Výzva na predkladanie ponúk podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov**

1. *Identifikácia verejného obstarávateľa:*

Úradný názov: **Obec Chyžné**

IČO: **00618071**

DIČ: **2020744913**

Adresa: **Obecný úrad Chyžné č. 108**

PSČ: **049 18 Lubeník**

Mesto/Obec: **Obec Chyžné**

Štát: **Slovenská republika**

Kontaktné miesto: **Obecný úrad Chyžné č. 108**

Kontaktná osoba vo veci VO: **Peter Medvec, starosta obce**

Mobil: **0904 529 360**

e-mail: **starosta@obecchyzne.sk**

web: <https://www.obecchyzne.sk/>

1. *Názov zákazky:* **„Prestavba RD na hasičskú zbrojnicu“**
2. *Druh zákazky:* **zákazka s nízkou hodnotou**
3. *Predmet zákazky:* **Dodanie prác**

**Kód CPV: 45000000-7 Stavebné práce**

1. *Opis predmetu zákazky:*

Stavba sa nachádza v k. ú. Chyžné, v blízkosti obecnej cestnej komunikácie , okres Revúca . Objekt je jednopodlažný, nepodpivničený. Objekt v minulosti slúžil ako rodinný dom, obec ho odkúpila a zámerom je zriadiť tu obecnú hasičskú zbrojnicu . Objekt je pripojený na elektrinu, vodu a plyn, splašková kanalizácia je napojená na žumpu. Počas prestavby sa zrealizujú nové omietky, prípadne sa budova zateplí. V interiéri sa vybuduje garáž, dielňa, šatňa so sociálnymi priestormi a miestnosťou pre upratovačku, sklad. Objekt je murovaný z plných pálených tehál, stropná konštrukcia je drevená trámová so záklopom a podbíjaním z drevených dosák s rákosom a omietkou. Dažďové vody sú zvedené voľne na terén. V objekte za zrealizujú nové rozvody vody, odpadu, elektroinštalácia , ohrev teplej vody bude realizovaný v prietokovom ohrievači. Miestnosti nebudú vykurované, len temperované elektrickými konvektormi. Odvetranie jednotlivých priestorov je zabezpečené prostredníctvom okenných otvorov, v prípade, že tento spôsob nie je možný, vo všetkých takýchto miestnostiach sa osadia axiálne ventilátory s odvodom znečisteného vzduchu na fasádu budovy alebo nad strechu budovy. Smetný kôš bude umiestnený vedľa budovy. V rámci stavebných prác sa vykonajú práce: asanácie, murovanie priečok, úprava stien, výplne otvorov, tepelné izolácie, úpravy povrchov, konštrukcie klampiarske, konštrukcie stolárske, konštrukcie zámočnícke. Realizácia zákazky NEZAHŔŇA rekonštrukciu strechy.

Projekt prestavby rieši časti: búracie práce, stavebnú časť, elektroinštaláciu, zdravotechniku a protipožiarne zabezpečenie. **Podrobné informácie sú uvedené v prílohe č. 1 tejto výzvy (Projektová dokumentácia).**

1. *Prílohy k výzve:*

* **Príloha č. 1 Projektová dokumentácia**
* **Príloha č. 2 Výkaz výmer**
* **Prílohe č. 3 Návrh zmluvy o dielo**
* **Príloha č. 4 Čestné vyhlásenie uchádzača – PO**
* **Príloha č. 5 Čestné vyhlásenie uchádzača - FO**

1. *Predpokladaná hodnota zákazky:* **26 642,20 EUR bez DPH**
2. *Typ zmluvy:* **Zmluva o dielo**
3. *Jazyk ponuky:* **Predložená ponuka vrátane dokladov musí byť predložená v štátnom jazyku, t. j. v slovenskom jazyku**
4. *Lehota na dodanie predmetu zákazky:* **Predpokladaná lehota dodania predmetu zákazky je max. 5 mesiacov od prevzatia staveniska**
5. *Miesto dodania predmetu zákazky:* **Obec Chyžné, par. č. 83, 84 k. ú. Chyžné, okres Revúca**
6. *Rozdelenie predmetu zákazky:* **Rozdelenie zákazky nie je možné**
7. *Podmienky financovania zákazky:* **Projekt bude spolufinancovaný zo štátneho rozpočtu SR z kapitoly Ministerstva vnútra SR**
8. *Forma predkladania ponúk:* 
   * 1. **Lehota na predkladanie cenových ponúk je do 12.3.2021 (piatok)**
     2. **Doručenie cenových ponúk mailom na adresu: starosta@obecchyzne.sk**
     3. **Cenová ponuka obsahuje:**

* **Identifikáciu uchádzača (obchodný názov, sídlo, IČO, IČ/IČ DPH, meno a priezvisko oprávnenej osoby na zastupovanie, kontakty, meno a priezvisko osoby, ktorá vypracovala cenovú ponuku)**
* **Vyplnený Výkaz výmer\_zadanie (príloha č. 2 výzvy), súčasťou je podpis a pečiatka uchádzača, doručenie vo formáte pdf.**
* **Návrh Zmluvy o dielo (príloha č. 3 výzvy), súčasťou je podpis a pečiatka uchádzača, doručenie vo formáte pdf.**
* **Vyplnené čestné prehlásenie uchádzača (prílohe č. 4/5, v závislosti od typu uchádzača), súčasťou je podpis a pečiatka uchádzača, doručenie vo formáte pdf.**
* **Aktuálny Výpis z obchodného registra, nie starší ako 3 mesiace**
  + 1. **Ponuky sa predkladajú v slovenskom jazyku, v predmete mailu uviesť: „PRESTAVBA RD NA HASIČSKÚ ZBROJNICU – predloženie cenovej ponuky“**
    2. **Navrhovaná zmluvná cena musí byť stanovená podľa zákona NR SR č. 18/1996 Z. z. o cenách v znení neskorších predpisov. Cenu uveďte bez DPH a cenu s DPH. (Uchádzač, ktorý nie je platcom DPH uvedie cenu konečnú a v prípade, že uchádzač NIE JE PLATCOM DPH, na túto skutočnosť UPOZORNÍ). Ceny uvedené v cenovej ponuke musia byť konečné, bez možnosti ďalšieho navýšenia dodatkami k zmluve.**

1. *Kritérium na hodnotenie ponúk:* **Najnižšia predložená cena za predmet zákazky s DPH**
2. *Ďalšie informácie pre uchádzača:* 
   1. **Všetky výdavky spojené s prípravou, predložením cenovej ponuky znáša výhradne uchádzač bez finančného nároku voči verejnému obstarávateľovi.**
   2. **Verejný obstarávateľ si vyhradzuje právo zrušiť alebo neprijať ani jednu z predložených ponúk, ak sa podstatne zmenia okolnosti za ktorých bola súťaž vyhlásená, ponuky nebudú spĺňať podmienky výzvy, prípadne ponuky presiahnu finančný limit, ktorý verejný obstarávateľ môže použiť na realizáciu predmetnej zákazky.**
   3. **Verejný obstarávateľ v zmysle §42 ods. 12 zákona č. 343/2015 o verejnom obstarávaní určil osobitné podmienky plnenia zmluvy – uplatnenie sociálneho aspektu. Uchádzač sa zaviaže, že ak bude potrebovať navýšiť svoje kapacity v súvislosti s realizáciou predmetnej zákazky, tak v tomto prípade zamestná na realizáciu predmetnej aktivity osoby evidované v databáze uchádzačov o zamestnanie s miestom trvalého bydliska v obci Chyžné v okrese Revúca, a to na základe údajov preukázaných príslušným Úradom práce, sociálnych vecí a rodiny.**
   4. **Možnosť obhliadky po telefonickom dohovore so starostom obce.**

V Chyžnom, 26.2.2021

**Peter Medvec**

starosta obce